Dit lyk ook of ons bekende gesinsrestaurant, met sy Amerikaanse Wilde Weste temas, die inperking voel. Mooi gedagte. ‘n Eetplek vir gesinne. Dit bring prentjies in jou kop van ouers en kinders wat lag en gesels, heerlike kos eet, terwyl hulle mekaar se geregte komplimenteer, en die heeltyd kuier.
Plaas bietjie op facebook ‘n akademiese artikel oor die Qumrangeskrifte se invloed op nuwe Bybelvertalings, en jy is gelukkig as jy een of twee “likes” kry. Maar maak ‘n plasing oor al die “bargains” by die mall, en sê jy het “geshop tot jy drop”, en jy kry 438 “likes”, selfs van mense oorsee wat nie onmiddelike planne het om die betrokke mall te besoek nie.